ᱟᱜᱽᱨᱟ ᱠᱟᱱᱴᱚᱱᱢᱮᱱᱴ ᱨᱮᱞᱣᱮ ᱥᱴᱮᱥᱚᱱ

ᱟᱜᱽᱨᱟ ᱠᱮᱱᱴ (ᱥᱴᱮᱥᱚᱱ ᱠᱚᱰ: AGC) ᱫᱚ ᱥᱤᱧᱚᱛᱤᱭᱟᱹ ᱥᱚᱦᱚᱨ ᱟᱜᱽᱨᱟ ᱨᱮᱱᱟᱜ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱥᱚᱦᱚᱨ ᱨᱮᱱᱟᱜ ᱮᱛᱚᱢ ᱯᱟᱪᱮ ᱨᱮ ᱥᱟᱫᱟᱨ ᱵᱟᱡᱟᱨ ᱥᱩᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱢᱩᱬ ᱫᱤᱞᱞᱤ-ᱪᱮᱱᱱᱟᱭ ᱟᱨ ᱫᱤᱞᱞᱤ-ᱢᱩᱢᱵᱟᱭ ᱞᱟᱭᱤᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱨᱮ ᱢᱮᱱᱟᱜᱼᱟ ᱾

ᱧᱮᱱᱮᱞ
ᱱᱚᱣᱟ ᱥᱴᱮᱥᱚᱱ ᱫᱚ ᱑᱖-᱑᱗ ᱥᱟᱭ ᱥᱮᱨᱢᱟ ᱨᱮ ᱢᱩᱜᱚᱞ ᱠᱚᱣᱟᱜ ᱨᱟᱡᱽᱜᱟᱲ ᱟᱜᱽᱨᱟ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱛᱟᱡᱽ ᱢᱚᱦᱟᱞ ᱟᱨ ᱟᱜᱽᱨᱟ ᱠᱤᱞᱟ ᱞᱮᱠᱟᱱ ᱢᱩᱫᱽᱨᱤ ᱚᱲᱟᱜ ᱠᱟᱱᱟ ᱾ ᱛᱟᱡᱽ ᱢᱚᱦᱚᱞ ᱥᱮᱨᱢᱟ ᱨᱮ ᱗-᱘ ᱢᱤᱞᱤᱭᱚᱱ ᱧᱮᱧᱮᱞᱤᱭᱟᱹ ᱠᱚᱣᱟᱜ ᱢᱚᱱᱮ ᱠᱩᱞᱩᱜᱼᱟ ᱾ ᱱᱚᱣᱟ ᱧᱮᱞ ᱞᱟᱹᱜᱤᱫ ᱛᱮ ᱐.᱘ ᱢᱤᱞᱤᱭᱚᱱ ᱜᱟᱱ ᱵᱟᱦᱨᱮ ᱫᱤᱥᱚᱢ ᱨᱤᱱ ᱧᱮᱧᱮᱞᱤᱭᱟᱹ ᱠᱚ ᱦᱤᱡᱩᱜ ᱠᱟᱱᱟ ᱾

ᱱᱟᱜᱟᱢ
ᱨᱟᱡᱽᱯᱩᱴᱟᱱ ᱥᱴᱮᱴ ᱨᱮᱞᱣᱮ ᱨᱮᱱᱟᱜ ᱑᱐᱐᱐ ᱢᱤᱞᱤᱢᱤᱴᱟᱨ (᱓ ᱯᱷᱩᱴ ᱓+᱓ᱹ᱘ ᱤᱸᱪ) ᱚᱥᱟᱨ ᱢᱤᱴᱚᱨ-ᱜᱮᱡᱽ ᱫᱤᱞᱞᱤ-ᱵᱟᱱᱫᱤᱠᱩᱭ ᱟᱨ ᱵᱟᱱᱫᱤᱠᱩᱭ-ᱟᱜᱽᱨᱟ ᱞᱟᱭᱤᱱ ᱫᱚ ᱑᱘᱗᱔ ᱥᱟᱞᱮ ᱨᱮ ᱮᱦᱚᱵ ᱞᱮᱱᱟ ᱾ ᱟᱜᱽᱨᱟ-ᱡᱚᱭᱯᱩᱨ ᱞᱟᱭᱤᱱ ᱫᱚ ᱒᱐᱐᱕ ᱥᱟᱞᱮ ᱨᱮ ᱕ ᱯᱷᱩᱴ ᱖ ᱤᱸᱪ (᱑,᱖᱗᱖ ᱢᱤᱞᱤᱢᱤᱴᱚᱨ) ᱵᱨᱚᱰ ᱜᱮᱡᱽ ᱨᱮ ᱵᱚᱫᱚᱞ ᱞᱮᱱᱟ ᱾ 

᱑᱙᱐᱔ ᱥᱮᱨᱢᱟ ᱨᱮ ᱵᱨᱚᱰ-ᱜᱮᱡᱽ ᱟᱜᱽᱨᱟ-ᱫᱤᱞᱞᱤ ᱠᱳᱰ ᱮᱦᱚᱵ ᱞᱮᱱᱟ ᱛᱟᱦᱮᱸᱫ ᱾

ᱤᱞᱮᱠᱴᱨᱤᱯᱷᱤᱠᱮᱥᱚᱱ
ᱯᱷᱚᱨᱤᱫᱟᱵᱟᱫᱽ-ᱢᱚᱛᱷᱩᱨᱟ-ᱟᱜᱽᱨᱟ ᱦᱟᱹᱴᱤᱧ ᱫᱚ ᱑᱙᱘᱒-᱑᱙᱘᱕ ᱨᱮ, ᱴᱩᱸᱰᱞᱟ-ᱡᱚᱢᱩᱱᱟ ᱯᱚᱞ ᱫᱚ ᱑᱙᱘᱘-᱑᱙᱘᱙ ᱨᱮ ᱟᱨ ᱡᱚᱢᱩᱱᱟ ᱯᱚᱞ-ᱟᱜᱽᱨᱟ ᱫᱚ ᱑᱙᱙᱐-᱑᱙᱙᱑ ᱨᱮ ᱤᱞᱮᱠᱴᱨᱤᱠᱯᱷᱤᱰ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾

ᱥᱴᱮᱥᱚᱱ
ᱟᱜᱽᱨᱟ ᱠᱮᱱᱴ ᱨᱮᱞᱣᱮ ᱥᱴᱮᱥᱚᱱ ᱨᱮ ᱖ ᱜᱚᱴᱟᱝ ᱯᱞᱮᱴᱯᱷᱚᱨᱢ ᱢᱮᱱᱟᱜᱼᱟ:
 ᱯᱞᱮᱴᱯᱷᱚᱨᱢ ᱑ = ᱕᱔᱐ ᱢᱤᱴᱚᱨ
 ᱯᱞᱮᱴᱯᱷᱚᱨᱢ ᱒ = ᱕᱙᱘
 ᱯᱞᱮᱴᱯᱷᱚᱨᱢ ᱓ = ᱕᱗᱓
 ᱯᱞᱮᱴᱯᱷᱚᱨᱢ ᱔ = ᱗᱓᱕
 ᱯᱞᱮᱴᱯᱷᱚᱨᱢ ᱕ = ᱖᱓᱑
 ᱯᱞᱮᱴᱯᱷᱚᱨᱢ ᱖ = ᱓᱒᱐
 ᱯᱞᱮᱴᱯᱷᱚᱨᱢ ᱗ = ᱒᱔ ᱡᱟᱱᱩᱣᱟᱨᱤ ᱒᱐᱑᱘ ᱨᱮ ᱯᱨᱚᱡᱮᱠᱴ ᱟᱠᱟᱱᱟ

ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱥᱚᱠᱛᱚ ᱪᱟᱞᱟᱜᱟᱜ ᱨᱮᱞᱜᱟᱹᱰᱤ ᱜᱟᱛᱤᱢᱟᱱ ᱮᱠᱥᱯᱨᱮᱥ ᱫᱚ ᱱᱚᱸᱰᱮ ᱠᱷᱚᱱ ᱜᱮ ᱮᱛᱚᱦᱚᱵ ᱟᱨ ᱢᱩᱪᱟᱹᱫᱚᱜᱼᱟ ᱾ ᱮᱯᱨᱤᱞ ᱒᱐᱑᱘ ᱨᱮ ᱱᱚᱣᱟ ᱫᱚ ᱡᱷᱟᱸᱥᱤ ᱫᱷᱟᱹᱨᱤᱡ ᱵᱟᱲᱦᱟᱣ ᱮᱱᱟ ᱾

ᱯᱟᱥᱮᱱᱡᱚᱨ ᱦᱮᱡ ᱥᱮᱱ
ᱟᱜᱽᱨᱟ ᱠᱟᱱᱴᱚᱱᱢᱮᱱᱴ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱢᱩᱬᱩᱛ ᱑᱐᱐ ᱵᱩᱠᱤᱝ ᱥᱴᱮᱥᱚᱱ ᱠᱷᱚᱱ ᱢᱤᱫᱴᱟᱹᱝ ᱠᱟᱱᱟ ᱾

ᱟᱜᱽᱨᱟ ᱠᱮᱸᱴ ᱨᱮ ᱥᱮᱨᱢᱟ ᱨᱮ ᱑,᱓᱔,᱒᱖,᱘᱙᱐ ᱜᱚᱴᱟᱝ ᱯᱟᱥᱮᱱᱡᱚᱨ ᱠᱚ ᱥᱮᱱᱚᱜᱼᱟ ᱾

ᱥᱩᱵᱤᱫᱷᱟ
ᱟᱜᱽᱨᱟ ᱠᱟᱱᱴᱚᱱ ᱨᱮᱞᱣᱮ ᱥᱴᱮᱥᱚᱱ ᱨᱮ ᱴᱩᱨᱤᱥᱴ ᱤᱱᱯᱷᱚᱨᱢᱮᱥᱚᱱ ᱠᱟᱣᱩᱱᱴᱟᱨ, ᱠᱚᱢᱯᱩᱴᱚᱨᱤᱠᱟᱞ ᱨᱮᱡᱚᱨᱵᱮᱥᱚᱱ ᱠᱟᱣᱩᱱᱴᱟᱨ (ᱤᱱᱰᱨᱮᱞ ᱯᱟᱥ ᱨᱮ ᱢᱮᱱᱟᱜᱼᱟ), ᱩᱪᱟᱹᱲ ᱚᱲᱟᱜ, ᱨᱤᱴᱟᱭᱤᱝ ᱚᱲᱟᱜ, ᱵᱷᱮᱡᱮᱴᱮᱨᱤᱭᱟᱱ ᱟᱨ ᱵᱟᱝ ᱵᱷᱮᱡᱮᱴᱮᱨᱤᱭᱟᱱ ᱨᱤᱯᱨᱮᱥᱟᱨ ᱚᱲᱟᱜ, ᱫᱟᱜ ᱠᱩᱞᱟᱨ, ᱫᱟᱜ ᱵᱚᱫᱚᱞ ᱢᱤᱥᱤᱱ ᱟᱨ ᱵᱩᱠ ᱥᱴᱚᱞ ᱢᱮᱱᱟᱜᱼᱟ ᱾

ᱴᱮᱠᱥᱤ, ᱚᱴᱳ-ᱨᱤᱠᱥᱟ, ᱴᱮᱢᱯᱳ ᱟᱨ ᱥᱟᱭᱠᱤᱞ-ᱨᱤᱠᱥᱟ ᱫᱚ ᱞᱚᱠᱟᱞ ᱥᱮᱱᱚᱜ ᱞᱟᱹᱜᱤᱫ ᱛᱮ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱤᱫᱽᱜᱟᱦ ᱫᱚ ᱵᱟᱥ ᱥᱴᱮᱸᱰ ᱥᱩᱨ ᱨᱮᱜᱮ ᱢᱮᱱᱟᱜᱼᱟ ᱾ ᱟᱜᱽᱨᱟ ᱠᱮᱱᱴ ᱠᱷᱚᱱ ᱥᱟᱺᱜᱤᱧ ᱨᱮᱞᱣᱮ ᱥᱴᱮᱥᱚᱱ: ᱛᱟᱡᱽ ᱢᱚᱦᱚᱞ ᱕.᱗ ᱠᱤᱞᱚᱢᱤᱴᱚᱨ, ᱟᱜᱽᱨᱟ ᱠᱤᱞᱟ ᱕.᱒ ᱠᱤᱞᱚᱢᱤᱴᱚᱨ, ᱥᱤᱠᱟᱱᱫᱨᱟ ᱙.᱗ ᱠᱤᱞᱚᱢᱤᱴᱚᱨ, ᱯᱷᱚᱛᱮᱦᱯᱩᱨ ᱥᱤᱠᱨᱤ ᱓᱘ ᱠᱤᱞᱚᱢᱤᱴᱚᱨ, ᱟᱜᱽᱨᱟ ᱩᱰᱟᱹᱱ ᱰᱟᱹᱦᱤ ᱓.᱖ ᱠᱤᱞᱚᱢᱤᱴᱚᱨ ᱾

ᱜᱮᱞᱟᱨᱤ

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 


ᱛᱷᱚᱠ:ᱟᱜᱽᱨᱟ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱟᱜᱽᱨᱟ ᱨᱮᱞᱣᱮ ᱦᱟᱹᱴᱤᱧ